Istraga napada u Belgiji
Dve osobe su ubijene, a više od 120 ranjeno u jučerašnjem napadu u belgijskom gradu Liježu
Policija navodi da je napadač, 32-ogodišnji Nordin Amrani, sa krova obližnje zgrade bacio nekoliko ručnih bombi, a zatim iz puške i pištolja pucao na ljude na autobuskoj stanici i na trgu Sen Lamber, u trgovačkom centru Liježa. Na današnjoj konferenciji za štampu tužilac je naveo da su dve osobe poginule, a još pet je u kritičnom stanju u bolnici. Policija je takođe saopštila da je u baštenskoj baraci kuće koju je koristio Amrani i u kojoj je gajio marihuanu, pronađeno telo jedne žene. Evo kako je očevidac Visam Anabtavi opisao jučerašnji napad: Prilikom napada je ubijen i napadač, a policija još uvek nije utvrdila uzrok smrti, osim toga da on nije stradao od policijskog hica. Očevici kažu da je Amrani izvršio samoubistvo. , rekao je bivši belgijski premijer Herman van Rampuj. Belgijske vlasti su saopštile da je Amrani ranije pored ostalog bio zatvaran zbog ilegalnog posedovanja droge i oružja. Takođe je rečeno da nikada nije bio povezan sa terorističkim aktivnostima i da motiv jučerašnjeg napada još uvek nije poznat. Navodi se, međutim, da je Amrani bio pozvan na informativni razgovor u policiji istog jutra kada se dogodio napad.